पाएं अपने शहर की ताज़ा ख़बरें और फ्री ई-पेपरडाउनलोड करें
चीका के शिवपुरी स्वर्ग आश्रम में 67 लाख रुपए से एलपीजी शवदाह मशीन लगेगी। मशीन में शव का दाह संस्कार करीब 5 घंटे में हाे जाएगा और लकड़िकयों की भी जरूरत नहीं पड़ेगी। पारम्परिक तरीके से शव का संस्कार करने में 3 क्विंटल लकड़ी लगती है और 12-16 घंटे का समय लगता है। इससे वातावरण भी प्रदूषित होता है। यह मशीन नेशनल ग्रीन ट्रिब्यूनल के दिशा-निर्देश अनुसार लगाई जा रही है।
गुहला विधायक ईश्वर सिंह ने बताया कि यह एक अटल सत्य है कि सभी को अपनी जीवन यात्रा पूरी कर स्वर्ग लोक जाना होता है। हमारे समाज में आरंभ से लेकर अब तक मृतक व्यक्ति का दाह संस्कार पुरानी रीति के अनुसार लकड़ी से ही किया जाता है, लेकिन समय की मांग को देखते हुए बड़े शहरों व महानगरों में विद्युत संचालित मशीन से शवदाह का प्रचलन काफी समय से बढ़ गया है, क्योंकि बड़े शहरों में श्मशान घाट व जगह की बड़ी समस्या है। जिस कारण शवदाह में भी समस्या होती है।
लकड़ी से शवदाह करने में जहां समय अधिक लगता है। वहीं पर्यावरण पर भी इसका असर पड़ता है। उन्होंने कहा कि मशीन की जरूरत को देखते हुए उन्होंने सरकार से चीका क्षेत्र में इस आधुनिक संयंत्र को लगाए जाने की मांग की थी, जिसे सरकार ने स्वीकार कर लिया है और जल्द ही संयंत्र चीका में स्थापित किया जाएगा।
मशीन से संस्कार में कम होगा प्रदूषण, लकड़ी की भी बचत होगी
पारंपरिक तरीके से दाह संस्कार में करीब तीन क्विंटल लकड़ी लगती है और वातावरण में करीब 175 िकलाे कॉर्बन डाईऑक्साइड फैलता है। इसके अलावा करीब 30 किलो राख निकलती है, जिसे बाद में पानी में डाल दिया जाता है। जबकि एलपीजी शव दाह गृह में दाह संस्कार कराया जाए, तो करीब 35 किलो कॉर्बन डाईऑक्साइड निकलती है। राख नाम मात्र ही होती है।
प्रदूषण भी कम होता है। वहीं शवदाह बिल्डिंग के साथ 100 फुट ऊंची चिमनी भी लगाई जाएगी। जिससे हवा फिल्टर होकर निकलती रहेगी। जिससे कम प्रदूषण होता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn